Chronica maiora (Paris)
Chronica maiora sunt opus principale Matthaei Parisiensis rerum gestarum scriptoris, nobis in tribus libris a manu auctoris ipsius scriptis servatum, historiam orbis terrarum complectens a mundo creato usque ad annum 1259. Volumina duo in bibliotheca Parkeriana reperiuntur in Collegio Corporis Christi apud Cantabrigienses, siglis CCCC 26 et CCCC 16 recogniti. Volumen tertium in Bibliotheca Britannica exstat sub siglo BL Royal 14.C.vii. Exemplar alterum chronicorum a mundo creato usque ad annum 1250 tantum, ab amanuense quodam exscriptum, correctionibus necnon expurgationibus Matthaei posterioribus carentibus, in Bibliotheca Britannica sub siglo BL Cotton Nero D.v reperitur. Quibus iungendum est "Liber additamentorum", scilicet opusculorum et documentorum ad Chronica complenda congessorum, in volumine manu scripto BL Cotton Nero D.i servatus. Is liber continet: Vitae duorum Offarum Gesta abbatum Sancti Albani Documenta nonnulla